Dési Bouterse - Wikipedia
Dési Bouterse in 2010
9de President van Suriname
13 Oktober 1945 (1945-10-13) (70 jaar oud)
Ingrid Figueira (tot 1990)
Ingrid Waldring (sedert 1990)
Desiré Delano Bouterse van Suriname (gebore 13 Oktober 1945) is 'n militêre leier, staatshoof en politikus van die Nationale Democratische Partij (NDP).
Dési Bouterse as militêre leier van Suriname in 1980.
Bouterse se naam word vereenselwig met die militêre bewind wat Suriname van 1980 tot die begin 1990's beheer het. Op 25 Februarie 1980 het 'n militêre junta onder leiding van Bouterse 'n staatsgreep in Suriname uitgevoer. Hoewel die President in sy pos behou is, was die Voorsitter van die Nasionale Militêre Raad onder Bouterse die de facto heerser totdat hy in 1988 bedank het. Hy was self die President in 1982.
Bouterse was 'n leidende figuur in die burgeroorlog wat na-onafhanklikheidswording in Suriname uitgebars het en word blameer vir die sogenaamde Desember-moorde in 1982. Hy is ook beskuldig van betrokkenheid in dwelmhandel, en 'n Nederlandse hof het hom in absentia skuldig bevind aan onwettige kokaïne handel in Julie 1999. Hy is steeds woonagtig in Suriname en kan nie uitgelewer word aan Nederland nie, vanweë sy status as voormalige staatshoof.
Na die oorgang tot burgerlike regering, wat deur onderskeidelik Ronald Venetiaan, Jules Wijdenbosch en weer Venetiaan gelei is, het Bouterse onsuksesvol probeer om staatshoof te word in die algemene verkiesings.
Hoewel Bouterse in Nederland skuldig bevind is, is hy steeds 'n vrye man in Suriname. Die Surinaamse regering is tans onsuksesvol besig om die Desemeber moorde en Bouterse se rol daarin te ondersoek. Hy ontken enige betrokkenheid aan die moorde.
By die verkiesings van 2010 is Bouterse verkies tot president van Suriname.
Ontsluit van "https://af.wikipedia.org/w/index.php?title=Dési_Bouterse&oldid=1408196"	Kategorieë: Surinaamse militaristeSurinaamse politiciDiktatorsPresidente	Navigasie-keuseskerm
العربيةБеларускаяBrezhonegCatalàDanskDeutschΕλληνικάEnglishEsperantoEspañolEestiفارسیSuomiFrançaisFryskעבריתहिन्दीHrvatskiBahasa IndonesiaIdoItaliano日本語ქართული한국어КыргызчаLatinaLietuviųNederlandsNorsk bokmålPapiamentuPolskiPortuguêsRomânăРусскийSimple EnglishСрпски / srpskiSranantongoSvenskaTürkçeУкраїнськаTiếng ViệtYorùbá中文	Wysig skakels	Die bladsy is laas op 27 Desember 2015 om 12:21 bygewerk.